Mandy Patinkin

Mandy Patinkin (fæddur Mandel Bruce Patinkin, 30. nóvember, 1952) er bandarískur leikari og söngvari sem er þekktastur fyrir hlutverk sín í "Criminal Minds", "Chicago Hope", "Dead Like Me", "The Princess Bride", og "The Adventures of Elmo in Grouchland".

Einkalíf.

Patinkin er fæddur og uppalinn í Chicago í Illinois og er af rússneskum og pólskum uppruna. Patinkin stundaði nám við Kansas-háskóla og Julliard skólann.

Patinkin giftist leikonunni og rithöfundnum Kathryn Grody árið 1980 og saman eiga þau tvö börn.

Patinkin hefur haldið tónleika fyrir Doctors Without Borders og "PAX" sem er stuðningshópur fyrir sterkari byssulögum í Bandaríkjunum.

Ferill.

Leikhús.

Patinkin byrjaði leiklistarferil sinn ungur og kom fram í söngleikjum á borð við "West Side Story" og "Carousel". Þegar Patinkin var við nám í Kansas kom hann fram í fjölmörgum söngleikjum og leikritum áður en hann fluttist til New York til að stunda nám við Julliard þar sem hann var í eitt og hálft ár. Stuttu eftir að hann yfirgaf "Julliard" kom Patinkin fram hjá "Baltimore Theatre Group" í barnaleikritum. Árið 1979 var Patinkin boðið hlutverk Che Guevara í söngleiknum Evita á Broadway. Patinkin vann "Tony verðlaunin" sem besti leikari í söngleik árið 1980 fyrir hlutverk sitt í "Evitu". Síðan þá hefur Patinkin komið fram í leikritum á borð við "Follies in Concert", "The Winter´s Tale", "The Secret Garden" og "Mamaloshen".

Tónlist.

Patinkin er mikill tónlistarmaður og hefur gefið út geisladiska byggt á verkum bæði eftir hann sjálfan og aðra. Árið 1989 gaf Patinkin út fyrstu plötuna "Mandy Patinkin" sem innihélt fræg lög á borð við "Over the Rainbow", "Pretty Lady", "Me and My Shadow" og "Sonny Boy". Síðan þá hefur hann gefið plötur á borð við "Mamaloshen" og "Kidults". Patinkin hefur einnig sungið inn á plötur tengdar söngleikjum sem hann hefur leikið í "Evita", "Secret Garden" og "The Wild Party". Patinkin hefur ásamt Patti Lupone ferðast um Bandaríkin og haldið tónleika síðan í byrjun ársins 2010.

Sjónvarp.

Patinkin byrjaði sjónvarpsferil sinn í auglýsingu fyrir "7-Up" árið 1970 þar sem hann lék draug. Kom hann einnig fram í fyrstu auglýsingunni fyrir Kellogg´s "Frosted Mini-Wheats". Fyrsta hlutverk hans í sjónvarpsþætti var árið 1978 í Taxi og kom hann síðan fram í "Picket Fences", Simpsonfjölskyldan og . Árið 1994 var Patinkin boðið hlutverk Dr. Jeffrey Geiger í Chicago Hope sem hann lék til ársins 2000. Síðan árið 2003 var honum boðið hlutverk Rube Sofer í Dead Like Me sem hann lék til ársins 2004. Patinkin lék atferlisfræðinginn Jason Gideon í Criminal Minds frá 2005-2007. Árið 2011 var Patinkin boðið hlutverk Saul Berenson í nýjum sálfræði-drama þætti Homeland sem fjallar um starfsmenn bandarísku leyniþjónustunnar og yfirvofandi hryðjuverkaárásir.

Kvikmyndir.

Fyrsta kvikmyndahlutverk Patinkins var árið 1978 í "The Big Fix" og kom hann síðan fram í kvikmyndum á borð við "French Postcards", "Ragtime", The Princess Bride sem Inigo Montoya og "Alien Nation". Árið 1990 þá lék Patinkin í Dick Tracy á móti Warren Beatty og Madonnu. Síðan árið 1991 lék Patinkin í True Colors á móti John Cusack og James Spader. Hefur hann síðan þá komið fram í kvikmyndum á borð við "The Music of Chance", "Men with Guns", "The Adventurs of Elmo in Grouchland" og "Everyone´s Hero".

Verðlaun og tilnefningar.

Academy of Science Fiction, Fantasy &amp; Horro Films, USA

Audie-verðlaunin

CableACE-verðlaunin

Drama Desk-verðlaunin

Drama League-verðlaunin

DVD Exclusive-verðlaunin

Emmy-verðlaunin

Friends of the New England Holocaus Memorial

Golden Globe

Grammy-verðlaunin

Joseph Papp New York Shakespeare Festival

Los Angeles Drama Critics Circle-verðlaunin

Screen Actors Guild-verðlaunin

Shalom-verðlaunin

Tony-verðlaunin